### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Hvad vil vi gerne opnå? Hvorfor stilles forslaget?

Enhedslisten forslår, at der afsættes penge i budgettet til at opretholde det antal pladser på daghøjskolerne, der forsvinder som følge af det seneste udbud på beskæftigelsesområdet om ungeindsatsen.

Forslaget skal være med til at understøtte, at der fortsat er den nødvendige bredde i de tilbud, der kan anvises til.

Først og fremmest skal forslaget dermed sikre, at der stadig er et tilbud til de sårbare unge, der ikke har ressourcerne til at gå direkte ind i et praktikforløb.

Derudover skal forslaget være med til at sikre daghøjskolernes overlevelse, da de er et stort kulturelt aktiv samtidig med, at de løfter en samfundsopgave ved at forberede unge til nogle af de jobs, der er mangel på ansøgere til.

Eventuelle input til hvem, hvad, hvordan og hvor mange ressourcer

Der undersøges, hvor mange pladser er forsvundet som følge af seneste udbud

Der undersøges, hvor mange ressourcer der skal til for at opretholde de forsvundne pladser.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.